b"\n_START_ARTICLE_\nFrancesc Antich Carbonell\n_START_SECTION_\nVida acad\xc3\xa8mica i musical\n_START_PARAGRAPH_\nEls seus primers estudis anaven encaminats al magisteri, per\xc3\xb2 va descobrir en la m\xc3\xbasica la seva veritable vocaci\xc3\xb3. El seu aprenentatge va tenir lloc en l'\xc3\xa0mbit religi\xc3\xb3s, i el 1879 obt\xc3\xa9 el t\xc3\xadtol de composici\xc3\xb3 i harmonia. Debut\xc3\xa0  com organista a la parr\xc3\xb2quia de Santa Caterina de Val\xc3\xa8ncia, al mateix temps que inici\xc3\xa0  la composici\xc3\xb3 de peces per a cor i orgue. El 1890, va posar en marxa l\xe2\x80\x99editorial de partitures \xe2\x80\x9cAntich y Tena\xe2\x80\x9d, equipada amb un establiment de venda d\xe2\x80\x99instruments musicals. Fund\xc3\xa0 la revista mensual\xc2\xa0Biblioteca Sacro-Musical,\xc2\xa0considerada un referent per als m\xc3\xbasics valencians del moment com Rigoberto Cortina, Plasencia Valls, Amor\xc3\xb3s, Giner, i Serrano, els quals publicaven partitures i opinaven sobre les noves composicions.\xc2\xa0 Van editar 117 exemplars, quan Val\xc3\xa8ncia i Barcelona assolien la fama de ser les ciutats amb m\xc3\xa9s rellev\xc3\xa0ncia musical L\xe2\x80\x99any 1903 ocupa la vacant d\xe2\x80\x99organista a l\xe2\x80\x99esgl\xc3\xa9sia de Sant Agust\xc3\xad, tamb\xc3\xa9 exerceix la doc\xc3\xa8ncia com a professor de m\xc3\xbasica al Col\xc2\xb7legi dels Franciscans, i acaba la vida professional en la seva acad\xc3\xa8mia particular ensenyant harmonia i composici\xc3\xb3, on s'hi van formar deixebles prestigiosos com el mestre Rodrigo, i L\xc3\xb3pez Ch\xc3\xa1varri.\n_START_SECTION_\nReconeixement\n_START_PARAGRAPH_\nAntich era membre honor\xc3\xadfic del Ateneo Musical de Madrid, i estava guardonat amb nombroses distincions en reconeixement a l'activitat innovadora en el llenguatge musical i el centenar de composicions editades. _NEWLINE_A la seua mort, la premsa li dedicava aquest elogi:\xc2\xa0Ha fallecido una de las ramas del arte musical m\xc3\xa1s nobles y dignas. Sencillo, afable, humilde, devoto de su of\xc3\xadcio, recordaba el maestro Antich a los m\xc3\xbasicos de la \xc3\xa9poca renacentista.\xc2\xa0El seu germ\xc3\xa0, Segundo, tamb\xc3\xa9 fou director de la banda de m\xc3\xbasica local i organista en la parr\xc3\xb2quia de Silla i la Col\xc2\xb7legiata d\xe2\x80\x99Alzira. En mem\xc3\xb2ria d\xe2\x80\x99aquests dos fills il\xc2\xb7lustres, l\xe2\x80\x99ajuntament de Silla els va dedicar el carrer: Germans Antich. (JAB)"